Η ΔΙΑΔΡΟΜΗ ΑΠΟ ΘΑΝΑΤΟ ΣΕ ΘΑΝΑΤΟ 
ΟΡΙΖΕΤΑΙ ΑΠΟ ΜΙΑ ΣΥΝΟΡΙΟΓΡΑΜΜΗ 

για την κρατική δολοφονία στο Φαρμακονήσι 


Οι φόνοι ίων προσφύγων πολέμου στο Φαρμακονήσι ήταν μια «ανθρώπινη τραγωδία» μόνο 
για εκείνους που κάνουν ότι δεν ξέρουν για τους φονιάδες του λιμενικού που «καλωσορίζουν» 
τους μετανάστες, τα σαπιοκάραβα, τις «άτυπες» επαναπροωθήσεις πίσω στα τουρκικά παράλια, 
τις εκατόμβες νεκρών προσφύγων και μεταναστών στο Αιγαίο και ολόκληρο τη Μεσόγειο εδώ 
και τόσα χρόνια, όπως πρόσφατα στη Λαμπεντούζα. Ποιος δεν άκουσε τον Δένδια να μιλάει για 
την «τραγική ποιότητα» των μεταναστών, αναλαμβάνοντας ουσιαστικά την ευθύνη των φόνων; 
Το ελληνικό κράτος και τα υπόλοιπα «πολιτισμένα» κράτη της «Ευρώπης-φρούριο» 
διαπράττουν μαζικές δολοφονίες στα σύνορά τους. Όπως ακριβώς διεξάγουν πολεμικές 
επιχειρήσεις στη Μέση Ανατολή, την Κεντρική Ασία, τη Βόρεια και υποσαχάρια Αφρική. Πόλεμο 
οικονομικό, στρατιωτικό, αποικιοκρατικό, ο οποίος εκτείνεται μέχρι εδώ. 


Εκεί ρίχνουν βόμβες, εδώ βουλιάζουν βάρκες. Εκεί στοχεύουν στην υποδούλωσή τους, εδώ 
τους «υποδέχονται» με φονιάδες και βασανιστές λιμενικούς, μπάτσους, φασίστες, περιπολίες 
του ΡΒΟΝΤΕΧ και φράχτες στον Έβρο, επιχειρήσεις-«σκούπα» του Ξένιου Δία, καθημερινές 
απελάσεις, σύγχρονα στρατόπεδα συγκέντρωσης. 


αυτός ο πόλεμος μας περιλαμβάνει και μας 
αφορά. Πρόκειται για διαφορετική όψη του ίδιου 
κοινωνικού-ταξικού πολέμου, που σε χαμηλότερη 
ένταση βιώνουμε κι εμείς οι ίδιοι: 
υλική, συναισθηματική, πνευματική ερημοποίηση, 
όξυνση της εκμετάλλευσης και της καταστολής. 








Είτε θα παλέψουμε ενάντια στο σύγχρονο 
ολοκληρωτισμό και την παγκόσμια καταστροφή που 

αυτός κατευθύνει^μακριά από,πλαστούς '£ ^ 
εθνικούς, φυλετικούς, θρησκευτικούς διαχωρισμούς- 
είτε θα βουλιάξουμε στην απόλυτη βαρβαρότητα. 

Είτε θα υψώσουμε το ανάστημά μας, 
θα συλλογικοποιηθούμε και θα αντεπιτεθούμε 
είτε η κοινωνική/ταξική/υπαρξιακή μας συντριβή 
θα γίνει η απόλυτη καθημερινότητά μας. 


πρωτοβουλία αναρχικών Περάματος, Μπλόκο στην εξουσία-Νίκαια, Κατάληψη Σινιάλο-Αιγάλεω 
Ρεσάλτο-Κερατσίνι, Ραϊαηηοηίαήα, Νο^γογο] ο-Κορυδαλλός, Κατάληψη Παπουτσάδικο-Χαϊδάρι, Θερσίτης-Ιλιον, 
Αντιφασίστες/ριες από Περιστέρι, Αυτοδιαχειριζόμενο κατειλημμένο έδαφος Αγρός-Πάρκο Τρίτση 








